Uoči susreta šefova država BiH, Hrvatske i Jugoslavije. 12/7/02 - 2002-07-12
Medju brojnim pitanjima o kojima će u Sarajevu razgovarati tročlano Predsjedništvo BiH, Stipe Mesić i Vojislav Koštunica biće i traganj
U ponedjeljak će u Sarajevu biti održan sastanak šefova BiH, Hrvatske i Jugoslavije, na kojem će biti govora o brojnim otvorenim pitanjima izmedju ove tri zemlje, u prvom redu na političkom i ekonomskom planu. Ovaj sastanak, izmedju ostalog, bit će iskorišten i za razgovore o nestalim osobama. Naime, MVP BiH izradilo je Protokol o nestalim osobama, kojim bi se stvorile pretpostavke za dugoročno rješavanje ovog pitanja na ovim prostorima. Ambasada Sjedinjenih Američkih Država pozdravlja trilateralni samit predsjednika Republike Hrvatske Stipe Mesića, predsjednika Savezne Republike Jugoslavije Vojislava Koštunice i tri člana Predsjedništva Bosne i Hercegovine. Ovaj događaj, koji će se održati 15. jula 2002. godine u Sarajevu je značajna prilika za lidere iz regiona da unaprijede zajedničke ciljeve na promoviranju regionalne saradnje i stabilnosti, kao i da ubrzaju reforme koje su neophodne da bi ove zemlje postale dio integrisane Evrope. Uspješno ostvarenje navedenih ciljeva zavisi od jačanja saradnje između ove tri zemlje, kao i od toga da svaka od zemalja u potpunosti poštuje suverenitet i teritorijalni inegritet ostalih zemalja. Zvaničnici međunarodnih finansijskih institucija danas su ponovo izvršili pritisak na vlade bh. entiteta da ispune uslove za potpisivanje sporazuma o stand-by aranžmanu sa Međunarodnim monetarnim fondom (IMF), upozorivši da će, ukoliko to ne učine, dovesti u pitanje naredni aranžman, ali i blokirati kreditna sredstva Svjetske banke (WB), saopćeno je novinarima u Sarajevu. O ovom problemu danas su sa članovima Koordinacionog odbora za ekonomski razvoj i evropske integracije razgovarali potpredsjednik WB za Evropu i centralnu Aziju Johanes Lin i direktor WB za BiH iz Vašingtona i regionalni koordinator za jugoistočnu Evropu Kristijan Portman, koji borave u BiH, te šef Ureda IMF u BiH Bruno de Šacen. Prema riječima De Šacena, prepreke potpisivanju sporazuma postoje u oba bh. entiteta. U Federaciji BiH problem je što Parlament još nije usvojio zakon o pravima boračke populacije, a u Republici Srpskoj problem je isplata penzija. Predsjedavajući Vijeća ministara BiH Dragan Mikerević ocjenjuje da je stand-by aranžman, koji je vrijedan 85 miliona dolara, "došao u ozbiljnu krizu".